钦定古今图书集成/明伦汇编/氏族典/第382卷 > 李班
## 钦定古今图书集成/明伦汇编/氏族典/第382卷 > 李班

按《晋书李班载记》，“班字世文，初署平南将军，后立为
太子。班谦虚博纳，敬爱儒贤，性汎爱，动修轨度。雄寝
疾，班昼夜侍侧。雄少数攻战，多伤夷，至是疾甚，痕皆
脓溃，雄子越等恶而远之。班为吮脓，殊无难色。每尝
药，流涕不脱衣冠。其孝诚如此。雄死嗣伪位，时越镇
江阳，以班非雄所生，意甚不平，至此奔丧，与其弟期”
密图之。班以未葬，不忍遣。咸和九年，班因夜哭，越杀
班于殡宫。在位一年，遂立雄之子期嗣位焉。